P6_TA(2006)0334

Afgifter på personbiler *

Europa-Parlamentets lovgivningsmæssige beslutning om forslag til Rådets direktiv om afgifter på personbiler (KOM(2005)0261 — C6-0272/2005 — 2005/0130(CNS))

(Høringsprocedure)

Europa-Parlamentet,

- der henviser til Kommissionens forslag til Rådet (KOM(2005)0261) [1],

- der henviser til EF-traktatens artikel 93, der danner grundlag for Rådets høring af Parlamentet (C6-0272/2005),

- der henviser til forretningsordenens artikel 51,

- der henviser til betænkning fra Økonomi- og Valutaudvalget og udtalelser fra Udvalget om Miljø, Folkesundhed og Fødevaresikkerhed og Transport- og Turismeudvalget (A6-0240/2006),

1. godkender Kommissionens forslag som ændret;

2. opfordrer Kommissionen til at ændre sit forslag i overensstemmelse hermed, jf. EF-traktatens artikel 250, stk. 2;

3. opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;

4. kræver, at der indledes samrådsprocedure, jf. fælleserklæringen af 4. marts 1975, hvis Rådet ikke agter at følge den tekst, Parlamentet har godkendt;

5. anmoder Rådet om at høre Parlamentet på ny, hvis det agter at ændre Kommissionens forslag i væsentlig grad;

6. pålægger sin formand at sende Parlamentets holdning til Rådet og Kommissionen.

KOMMISSIONENS FORSLAG | ÆNDRINGER |

Ændring 30

Betragtning 1

(1) Beskatning af personbiler kan være et vigtigt hjælpemiddel til at nå målene på miljøområdet, især til at nedbringe udledningen af drivhusgasser, og derfor bør der i beskatningsgrundlaget for både registreringsafgifter og årlige vægtafgifter indføres et element, der er baseret på udledningen af carbondioxid. For at bidrage til opfyldelsen af de forpligtelser, som Fællesskabet og dets medlemsstater har indgået under Kyoto-protokollen, bør de foreslåede elementer, der er direkte knyttet til udledningen af carbondioxid, indgå i beskatningsgrundlaget for de afgifter på personbiler, der opkræves i forpligtelsesperioden fra 2008 til 2012. Da Fællesskabets strategiske mål om at nedbringe udledningen af carbondioxid fra personbiler allersenest skal nås i 2010, bør det element, der er baseret på denne udledning, finde fuld anvendelse den 31. december 2010. | (1) Beskatning af personbiler kan være et vigtigt hjælpemiddel til at nå målene på miljøområdet, især til at nedbringe udledningen af drivhusgasser, og derfor bør der i beskatningsgrundlaget for både registreringsafgifter og årlige vægtafgifter indføres et element, der er baseret på udledningen af forurenende stoffer og på brændstoføkonomi. For at bidrage til opfyldelsen af de forpligtelser, som Fællesskabet og dets medlemsstater har indgået under Kyoto-protokollen, bør de foreslåede elementer, der er direkte knyttet til udledningen af carbondioxid, indgå i beskatningsgrundlaget for de afgifter på personbiler, der opkræves i forpligtelsesperioden fra 2008 til 2012. Da Fællesskabets strategiske mål om at nedbringe udledningen af carbondioxid fra personbiler allersenest skal nås i 2010, bør det element, der er baseret på denne udledning, finde fuld anvendelse den 31. december 2010. |

Ændring 2

Betragtning 2

(2) Den tredje søjle i Fællesskabets strategi til at nedbringe personbilers udledning af carbondioxid og forbedre brændstoføkonomien, der blev godkendt af Rådet i 1996, består af afgiftsmæssige foranstaltninger og er den eneste søjle, der endnu ikke er gennemført på fællesskabsplan. | (2) Den tredje søjle i Fællesskabets strategi til at nedbringe personbilers udledning af forurenende stoffer og forbedre brændstoføkonomien, der blev godkendt af Rådet i 1996, består af afgiftsmæssige foranstaltninger og er den eneste søjle, der endnu ikke er gennemført på fællesskabsplan. |

Ændring 3

Betragtning 3

(3) Medlemsstaterne bør tilskyndes til at anvende samordnede afgiftsmæssige incitamenter for personbiler, der opfylder strengere emissionsgrænser end dem, der blev obligatoriske ved direktiv 98/69/EF (Euro 4) om foranstaltninger mod luftforurening forårsaget af emissioner fra motorkøretøjer og om ændring af Rådets direktiv 70/220/EØF, for at fremme markedsføringen af personbiler, der opfylder de krav, der fremover vedtages på fællesskabsplan (Euro 5). | (3) Medlemsstaterne bør tilskyndes til at anvende samordnede afgiftsmæssige incitamenter for personbiler, der opfylder strengere emissionsgrænser end dem, der blev obligatoriske ved direktiv 98/69/EF (Euro 4) om foranstaltninger mod luftforurening forårsaget af emissioner fra motorkøretøjer og om ændring af Rådets direktiv 70/220/EØF, for at fremme markedsføringen af personbiler, der opfylder de krav, der fremover vedtages på fællesskabsplan (Euro 5). Ud over aspektet vedrørende carbondioxid, som indføres med dette direktiv, kan medlemsstaterne indføre differentierede afgifter på grundlag af udledningen af forurenende stoffer og Euro-klassificering i deres nationale afgiftssystemer for køretøjer. |

Ændring 4

Betragtning 3 a (ny)

| (3 a) Medlemsstaterne opfordres kraftigt til at undlade at indføre dobbeltbeskatning i forbindelse med registreringsafgifter på personbiler; der bør tages særligt hensyn til EU-borgere, der vender hjem til deres oprindelsesland efter at have opholdt sig i en anden medlemsstat i mere end to år. |

Ændring 5

Betragtning 3 b (ny)

| (3 b) Medlemsstaterne bør også tilskyndes til at anvende samordnede afgiftsmæssige incitamenter for personbiler for at fremme markedsføringen af personbiler og tilbehør til biler, der opfylder kravene om energibesparelser og energieffektivitet, hvad enten de kører på fossile brændstoffer, som benzin, diesel og LPG, alternative brændstoffer, som biobrændstoffer, naturgas og hydrogen, eller udnytter elektrisk energi bl.a. gennem blandingsmotorer. |

Ændring 6

Betragtning 3 c (ny)

| (3 c) Medlemsstaterne bør have mulighed for ud over aspektet vedrørende carbondioxid fortsat at differentiere mellem kategorier af forurenende stoffer i overensstemmelse med Rådets direktiv 70/220/EØF af 20. marts 1970 om tilnærmelse af medlemsstaternes lovgivning om foranstaltninger mod luftforurening forårsaget af udstødningsgas fra motorkøretøjer [2] (Euro-normer) som grundlag for beregning af den årlige vægtafgift og registreringsafgift. |

Ændring 7

Betragtning 4

(4) Afgiftsmæssige incitamenter bør kunne tage form af differentierede afgifter på personbiler i forhold til, hvor mange gram carbondioxid der udledes af den enkelte bil pr. kilometer. | (4) Afgiftsmæssige incitamenter bør kunne tage form af differentierede afgifter på personbiler i forhold til udledningen af forurenende stoffer i form af nitrogenoxider og sodpartikler fra den enkelte bil samt udledningen af carbondioxid i gram pr. kilometer og i forhold til brændstofforbruget i liter pr. 100 kilometer i henhold til de kriterier, der er fastsat i Kommissionens direktiv 1999/100/EF af 15. december 1999 om tilpasning til den tekniske udvikling af Rådets direktiv 80/1268/EØF om motorkøretøjers CO2-emissioner og brændstofforbrug [3] |

Ændring 9

Betragtning 5 a (ny)

| (5 a) Ved den forestående revision af Europa-Parlamentets og Rådets direktiv 1999/94/EF af 13. december 1999 om adgang til forbrugeroplysninger om brændstoføkonomi og CO2-emissioner i forbindelse med markedsføring af nye personbiler [4] bør der tages hensyn til den afgiftsdifferentiering, der er indført i forbindelse med gennemførelsen af dette direktiv, for at sikre, at fremtidige bilejere modtager ensartet information. |

Ændring 10

Betragtning 6

(6) Afgiftsmæssige hindringer for den frie bevægelighed for personer og deres personlige ejendele, herunder personbiler, bør fjernes på det indre marked. Dette direktiv tager sigte på at fjerne sådanne hindringer gennem en omlægning af medlemsstaternes beskatning af personbiler, men det er ikke obligatorisk for medlemsstaterne at indføre nye afgifter. | (6) Afgiftsmæssige hindringer for den frie bevægelighed for personer og deres personlige ejendele, herunder personbiler, bør fjernes på det indre marked. Dette direktiv tager sigte på at fjerne sådanne hindringer gennem en omlægning af medlemsstaternes beskatning af personbiler, men det er ikke obligatorisk for medlemsstaterne at indføre nye afgifter og i overensstemmelse med princippet om budgetneutralitet. |

Ændring 12

Betragtning 8 a (ny)

| (8 a) Afskaffelsen af registreringsafgifterne får positive virkninger for færdselssikkerheden og for miljøet, da den fører til en hurtigere fornyelse af bilparken. Når anskaffelsesomkostningerne falder, tilskynder det til at udskifte gamle køretøjer med sikrere, mindre miljøforurenende og mere brændstofbesparende køretøjer. Princippet om at beskatte brugen af et køretøj og dets miljømæssige virkninger er i overensstemmelse med det grundlæggende princip for den fælles miljøpolitik, nemlig at forureneren betaler for miljøskader. |

Ændring 13

Betragtning 10

(10) Refusionsordningerne for såvel registreringsafgiften som den årlige vægtafgift bør i givet fald indføres hurtigst muligt for at undgå forvridninger og forskellige afgiftsregler for personbiler. | (10) Refusionsordningerne for såvel registreringsafgiften som den årlige vægtafgift bør i givet fald indføres hurtigst muligt for at undgå forvridninger og forskellige afgiftsregler for personbiler. Transaktionsomkostninger forbundet med betaling af registreringsafgifter bør nedbringes ved at indføre samlede internetløsninger til beregning, refusion og betaling af registreringsafgifter for biler i forbindelse med flytning mellem medlemsstaterne. |

Ændring 40

Betragtning 11 a (ny)

| (11 a) Med henblik på at bevare klassiske biler og veteranbiler skal intet i dette direktiv begrænse medlemsstaternes ret til at undtage køretøjer, der er mindst 20 år gamle, fra vægtafgift. |

Ændring 14

Betragtning 13 a (ny)

| (13 a) I betragtning af det tætte samarbejde mellem adskillige medlemsstater på den ene side og de lande, der er medlemmer af Den Europæiske Frihandelssammenslutning (EØS/EFTA) på den anden side, og for at sikre et tættere samarbejde, navnlig om miljøbeskyttelse, henstilles der til, at de pågældende bestemmelser udvides til at omfatte de pågældende EØS- og EFTA-lande. |

Ændring 15

Betragtning 14

(14) Da målene med dette direktiv, nemlig at få det indre marked til at fungere bedre på personbilsområdet og at udnytte afgiftsmæssige foranstaltninger mere effektivt til at gennemføre Fællesskabets strategi for nedbringelsen af carbondioxidemissioner for personbiler, ikke i tilstrækkelig grad kan opfyldes af medlemsstaterne og derfor på grund af handlingens omfang eller virkninger bedre kan gennemføres på fællesskabsplan, kan Fællesskabet træffe foranstaltninger i overensstemmelse med subsidiaritetsprincippet, jf. traktatens artikel 5. I overensstemmelse med proportionalitetsprincippet, jf. nævnte artikel, går dette direktiv ikke ud over, hvad der er nødvendigt for at nå disse mål — | (14) Da målene med dette direktiv, nemlig at få det indre marked til at fungere bedre på personbilsområdet og at udnytte afgiftsmæssige foranstaltninger mere effektivt til at gennemføre Fællesskabets strategi for nedbringelsen af emissioner af forurenende stoffer for personbiler, ikke i tilstrækkelig grad kan opfyldes af medlemsstaterne og derfor på grund af handlingens omfang eller virkninger bedre kan gennemføres på fællesskabsplan, kan Fællesskabet træffe foranstaltninger i overensstemmelse med subsidiaritetsprincippet, jf. traktatens artikel 5. I overensstemmelse med proportionalitetsprincippet, jf. nævnte artikel, går dette direktiv ikke ud over, hvad der er nødvendigt for at nå disse mål — |

Ændring 16

Artikel 1, afsnit 1

Dette direktiv fastsætter regler for beregningen af afgifter på personbiler på grundlag af deres udledning af carbondioxid. | Dette direktiv fastsætter regler for beregningen af afgifter på personbiler på grundlag af udledningen af forurenende stoffer, som f.eks. carbondioxid. |

Ændring 17

Artikel 4, titel

Differentiering efter udledning af carbondioxid | Differentiering efter udledning af carbondioxid, brændstofforbrug og udledning af forurenende stoffer |

Ændring 20

Artikel 5, stk. 1, afsnit 1 a (nyt)

| 1 a. Senest den 31. december 2006 skal Kommissionen forelægge en undersøgelse om den betydning, andre mulige faktorer skal have ved fastsættelse af afgiftsgrundlaget for afgifter på personbiler. |

Ændring 21

Artikel 5, stk. 2

2. Senest den 31. december 2010skal det samlede afgiftsprovenu fra den del af vægtafgiften, der er baseret på udledningen af carbondioxid, mindst udgøre 50 % af det samlede provenu fra den pågældende afgift. | 2. Senest den 31. december 2010skal det samlede afgiftsprovenu fra den del af vægtafgiften, der er baseret på udledningen af carbondioxid, brændstofforbruget og udledningen af forurenende stoffer, mindst udgøre 50 % af det samlede provenu fra den pågældende afgift. |

Ændring 22

Artikel 9, stk. 1 a (nyt)

| For at sikre, at transaktionsomkostninger forbundet med betaling og refusion af registreringsafgifter nedbringes, indfører medlemsstaterne under Kommissionens koordinering et fælles samlet internetbaseret system til beregning, refusion og betaling af registreringsafgifter for biler, som gøres tilgængelig for EU-borgere, der flytter mellem medlemsstaterne. |

Ændring 23

Artikel 10, stk. 2

2. Medlemsstaterne kan benytte forskellige metoder til at fastsætte restværdien af en personbil med henblik på anvendelsen af stk. 1, som f.eks. vurderinger, sagkyndige undersøgelser og faste beregningstabeller. | 2. Medlemsstaterne kan benytte forskellige metoder til at fastsætte restværdien af en personbil med henblik på anvendelsen af stk. 1, som f.eks. vurderinger, sagkyndige undersøgelser og faste beregningstabeller. De berørte parter, herunder forbrugerorganisationer, skal inddrages fuldt ud og regelmæssigt i processen, der skal være fuldt ud gennemskuelig. |

Ændring 24

Artikel 10, stk. 3, litra a

a)beregningstabellerne fastlægges på grundlag af nærmere fastsatte generelle og objektive kriterier | a)beregningstabellerne fastlægges på grundlag af nærmere fastsatte generelle og objektive kriterier, der offentliggøres på behørig vis og opdateres regelmæssigt; |

Ændring 25

Artikel 13

Indtil den 31. december 2015 beregnes den registreringsafgift, der stadig opkræves, ved at differentiere afgiften efter, hvor mange gram carbondioxid der udledes af den enkelte personbil pr. kilometer. | Indtil den 31. december 2015 beregnes den registreringsafgift, der stadig opkræves, ved progressivt og gradvist at differentiere afgiften for den enkelte personbil efter udledningen af carbondioxid og forurenende stoffer i gram pr. kilometer og i forhold til brændstofforbruget i liter pr. 100 kilometer i henhold til de kriterier, der er fastsat i direktiv 1999/100/EF. |

Ændring 28

Artikel 15

Medlemsstaterne underretter Kommissionen om grundlaget og satserne for registreringsafgiften og den årlige vægtafgift den 1. januar hvert år og efter enhver ændring af national lov. | Medlemsstaterne underretter Kommissionen om grundlaget og satserne for registreringsafgiften og den årlige vægtafgift den 1. januar hvert år og efter enhver ændring af national lov. Desuden skal medlemsstaterne underrette Kommissionen om alle de tiltag, der gennemføres for at differentiere afgifterne for firmabiler på grundlag af brændstofeffektivitet. Kommissionen fremmer udvekslingen af bedste praksis ved via internet at offentliggøre en rapport med sammenligninger af hver enkelt medlemsstats fremgangsmåder. |

Ændring 29

Artikel 16

Senest den 1. januar 2011 og derefter hvert femte år forelægger Kommissionen efter høring af medlemsstaterne en rapport om anvendelsen af dette direktiv for Rådet og Europa-Parlamentet. | Senest den 1. januar 2011 og derefter hvert femte år forelægger Kommissionen efter høring af medlemsstaterne en rapport om anvendelsen af dette direktiv for Rådet og Europa-Parlamentet og evaluerer navnlig anvendelsen af artikel 4 og 5. |

[1] Endnu ikke offentliggjort i EUT.

[2] EFT L 76 af 6.4.1970, s. 1. Senest ændret ved Kommissionens direktiv 2003/76/EF (EFT L 206 af 15.8.2003, s. 29).

[3] EFT L 334 af 28.12.1999, s. 36.

[4] EFT L 12 af 18.1.2000, s. 16. Senest ændret ved forordning (EF) nr. 1882/2003 (EUT L 284 af 31.10.2003, s. 1).

--------------------------------------------------